**Фризи** — германска етничка група населена на крајбрежните делови на Холандија и Германија. Главно се наоѓаат во холандските покраини Фризија и Гронинген, а во Германија, Источна Фризија и Северна Фризија, која била дел од Данска до 1864 година. Ја населуваат областа позната како Фризија. Фризиските јазици се сè уште говорени од 500.000 говорници; дијалекти на фризискиот јазик се признаени како службени јазици во Холандија и Германија.

Јазик
-----

Како Англосаксонците од Англија и раните Фризи биле создадени од главно слични племенски заедници, поради што нивните соодветни јазици се многу слични. Старофризискиот јазик е најблизок јазик на староанглискиот јазик и современите фризиски дијалекти се најблиски јазици на современиот англиски јазик.

Самата група на фризискиот јазик е поделена на три заеднички неразбирливи меѓу себе јазици:

* западнофризиски, говорен во холандската покраина Фризија
* затерландски фризиски, говорен во германската општина Затерланд јужно од Источна Фризија
* севернофризиски, говорен во германската област Северна Фризија (во рамки на истоимениот округ) на западниот брег на Јитланд

Од овие три јазици, затерландски фризиски (2.000 говорници) и севернофризиски (10.000 говорници) се загрозени јазици. Западнофризискиот јазик е говорен од околу 354.000 говорници и не е загрозен.

Идентитет
---------

Денес постои тројна поделба на Фризи, на Севернифризи, Источнифризи и Западнифризи, предизвикана од постојана загуба на територија на Фризија во текот на средниот век. Западните Фризи не се сметаат како дел од поголемата група на Фризи и според пописот од 1970 година, тие повеќе се одредуваат како Холанѓани отколку Фризи. Така, терминот фризиски, кога се применува на говорниците на трите фризиски јазици, е јазичен и донекаде културен, но не и политички.

Културно, современите Западнифризи и Холанѓаните се слични; главната и најважната разлика е тоа дека Западните Фризи говорат западнофризиски јазик, еден од трите фризиски јазици, заедно со холандскиот јазик. Поради вековниот соживот и активното учество во холандското општество, како и нивната двојазичност, овие Фризи не се сметаат како одвоена група во холандската официјална статистика.

Поврзано
--------

* Портал: Германија

* Фризија
* Фризиски Острови
* Фризиски јазици

Наводи
------

1. ↑  Минахан, Џејмс (2000). *Една Европа, многу народи: историски речник на европските национални групи*. Greenwood Publishing Group. стр. 769. ISBN 0313309841. Посетено на 25 мај 2013.
2. ↑  „Interfriesischer Rat / Ynterfryske Rie". Архивирано од изворникот на 2010-06-05. Посетено на 2014-11-29.
3. ↑  Кортлант, Фредерик (1999). „Потеклото на староанглиските дијалекти обновено" (PDF). Лејденски универзитет.
4. ↑  „Die friesische Volksgruppe in Schleswig-Holstein" (германски). Ландтаг на Шлезвиг-Холштајн. Архивирано од изворникот на 2011-10-04. Посетено на 4 август 2011.
5. ↑  Matras, Yaron. „Фризиски (север)". *Archive of Endagered and Smaller Languages*. Манчестерски универзитет.
6. ↑  Tamminga, Douwe A. (1970). *Friesland, feit en onfeit [Frisia, 'Facts and Fiction']* (холандски). Leeuwarden: Junior Kamer Friesland.

Надворешни врски
----------------

* Lex Frisionum на латински, холандски и англиски јазик
* Историја на Фризите Архивирано на 2 јануари 2013 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4018610-6
* NKC: ph1017505

 |

 |